กทม.ขอลอยกระทงงดรื่นเริง ห้ามจุดพลุ-ดอกไม้ไฟ
พล.ต.อ.อัศวิน ผู้ว่าฯ กทม. เผยเตรียมแจ้งถึงหัวหน้าหน่วยงานในเรื่องการจัดงานประเพณีลอยกระทง 59จัดงานลอยกระทงตามประเพณีปกติ โดยขอความร่วมมืองดจัดงานรื่นเริง ห้ามจุดพลุและดอกไม้ไฟ1 พ.ย. 2559 เมื่อเวลา 08.00 น. พล.ต.อ.อัศวิน ขวัญเมือง ผู้ว่าราชการกรุงเทพมหานคร นำคณะผู้บริหารกรุงเทพมหานคร ประกอบด้วย รองผู้ว่าราชการกรุงเทพมหานคร คณะที่ปรึกษาของผู้ว่าราชการกรุงเทพมหานคร เลขานุการและผู้ช่วยเลขานุการผู้ว่าราชการกรุงเทพมหานคร ปลัดกรุงเทพมหานคร รองปลัดกรุงเทพมหานคร ข้าราชการกรุงเทพมหานคร สักการะสิ่งศักดิ์สิทธิ์ประจำศาลาว่าการกรุงเทพมหานคร จำนวน 3 จุด ได้แก่ พระพุทธนวราชบพิตร บริเวณสนามหญ้าด้านล่าง หลวงปู่มงคลปราสาท และศาลเจ้าพ่อเพ่งนัมกิมไซ บริเวณชั้น 5 ภายในอาคารศาลาว่าการกรุงเทพมหานคร ในโอกาสเข้ารับตำแหน่งใหม่เพื่อความเป็นสิริมงคลและให้การปฏิบัติงานเป็นไปด้วยความเรียบร้อยราบรื่นทั้งนี้ พล.ต.อ.อัศวิน ขวัญเมือง ได้รับการแต่งตั้งจากหัวหน้าคณะรักษาความสงบแห่งชาติให้ดำรงตำแหน่งผู้ว่าราชการกรุงเทพมหานคร ตั้งแต่วันที่ 18 ต.ค. 59 และเมื่อวันที่ 21 ต.ค. 59 ผู้ว่าราชการกรุงเทพมหานครได้มีคำสั่งแต่งตั้งรองผู้ว่าราชการกรุงเทพมหานคร จำนวน 4 คน ประกอบด้วย พล.ต.ท.อำนวย นิ่มมะโน จักกพันธุ์ ผิวงาม วรรณวิไล พรหมลักขโณ และทวีศักดิ์ เลิศประพันธ์พล.ต.อ.อัศวินเปิดเผยถึงการจัดเทศกาลลอยกระทง ประจำปี 2559 ว่า จะทำหนังสือแจ้งถึงหัวหน้าหน่วยงานในเรื่องการจัดงานประเพณีลอยกระทง ประจำปี 2559 ซึ่งตรงกับวันที่ 14 พ.ย. นี้ ซึ่งกทม. จะยังคงจัดงานลอยกระทงตามประเพณีปกติ โดยขอความร่วมมืองดจัดงานรื่นเริง ห้ามจุดพลุและดอกไม้ไฟ อย่างไรก็ตามในวันที่ 11 พ.ย. นี้ ตนพร้อมคณะผู้บริหารจะลงพื้นที่ตรวจท่าเรือต่างๆ ตลอดเส้นทางแม่น้ำเจ้าพระยาที่มา และเพจ
พล.ต.อ.อัศวิน ผู้ว่าฯ กทม. เผยเตรียมแจ้งถึงหัวหน้าหน่วยงานในเรื่องการจัดงานประเพณีลอยกระทง 59จัดงานลอยกระทงตามประเพณีปกติ โดยขอความร่วมมืองดจัดงานรื่นเริง ห้ามจุดพลุและดอกไม้ไฟ ที่มา เพจ
กรุงเทพมหานคร,งานรื่นเริง,ดอกไม้ไฟ,ลอยกระทง,อัศวิน ขวัญเมือง